Püsitühik

Püsitühik ehk poolitamatu tühik on tekstitöötluses ja digitaalses küljendamises kasutatav tühik, mis takistab oma asukohas automaatset reavahetust. Mõnes vormingus, nagu HTML, takistab see ka järjestikuste tühikumärkide koondumist üheks tühikuks.

 Kasutamine 
Püsitühikut kasutatakse olukordades, kus on vaja säilitada fraasi või jada terviklikkus selle õigesti mõistmiseks (näidetel on püsitühikud tähistatud halliga):
 pikkades numbrijadades tuhandete eraldajana:
65 536
3,141 592 654
 arvväärtuse ja raha- või mõõtühiku lühendi vm tähise vahel:
10 €
10 km
10 %

 muudes seotud fraasides
vormel 1
alajotus 5

 pärast punkti, mis ei lõpeta lauset:
7. korrus
L. Meri

 sõna lõpus elliptiliselt kasutatava sidekriipsu järel, et see ei tunduks poolituskriipsuna:
tänava- ja teedevõrk (ilma püsitühikuta tekiks reavahetuse korral sõna "tänavaja")

 enne mõttekriipsu, kaldkriipsu või näiteks matemaatilist sümbolit, kui see võib rea alguses tunduda häiriv või arusaamatu:
 Unicode'il on mõned tüpograafilised erimärgid – näiteks püsitühik ja püsisidekriips (U+2011 või HTML &#8209;) –, mis muudavad küljendamise lihtsamaks, kui neid kasutatakse järjepidevalt kirjutamise algusest peale.
Elati ju ennegi / Kui oja taga oldi / Ojapuid põletati / Ja ojast õlut joodi (Aleksis Kivi)
2 + 2 = 4 (püsitühik võimaldab kogu matemaatilise tehte hoida samal real)

 Pärast mõttekriipsu, mis eraldab vastust repliigile, kui vastus kuulub repliigiga kokku:
Õpetaja vaatas Matit teravalt. – Sa teaksid vastust, kui oleksid oma kodutööd lugenud, vastas ta.

 Viited 

Kategooria:Kiri